ਡਾਲਾ

ਡਾਲਾ (ਅੰਗਰੇਜ਼ੀ: Dala) ਭਾਰਤੀ ਪੰਜਾਬ ਦੇ ਮੋਗਾ ਜ਼ਿਲ੍ਹੇ ਦੇ ਬਲਾਕ ਮੋਗਾ-1 ਦਾ ਇੱਕ ਪਿੰਡ ਹੈ।http://pbplanning.gov.in/Districts/Moga-1.pdfਤਹਿਸੀਲ ਮੋਗਾ ਦਾ ਇਹ ਪਿੰਡ ਡਾਲਾ ਮੋਗਾ ਬਰਨਾਲਾ ਸੜਕ ਤੇ ਸਥਿਤ ਹੈ ਅਤੇ ਰੇਲਵੇ ਸਟੇਸ਼ਨ ਮਹਿਣਾ ਤੋਂ 4 ਕਿਲੋਮੀਟਰ ਦੂਰ ਹੈ।

 ਇਤਿਹਾਸਕ ਪਿਛੋਕੜ ਤੇ ਮਹੱਤਤਾ 
ਪਿੰਡ ਦੇ ਬਜੁਰਗਾਂ ਦੇ ਦੱਸਣ ਅਨੁਸਾਰ ਇਹ ਪਿੰਡ ਰਾਏ ਗੋਤ ਦੇ ਡਾਲਾ ਨਾਮੀ ਜ਼ਿਮੀਦਾਰ ਨੇ ਵਸਾਇਆ ਸੀ; ਪ੍ਰੰਤੂ ਰਾਏ ਗੋਤ ਦਾ ਇੱਕ ਵੀ ਘਰ ਨਹੀਂ ਹੈ ਕਿਉਂਕਿ ਡਾਲੇ ਵਾਲਿਆਂ ਦੇ ਭਾਣਜਿਆਂ ਨੇ ਪਿੰਡ ਤੇ ਕਬਜਾ ਕਰ ਲਿਆ ਅਤੇ ਉਹਨਾਂ ਦੇ ਮਾਮੇ ਥੋੜੀ ਦੂਰ ਤੇ ਪਿੰਡ ਧੂਰਕੋਟ ਕਲਾਂ ਧੂੜਕੋਟ ਚੜ੍ਹਤ ਸਿੰਘ ਵਾਲਾ ਤੇ ਧੂਰਕੋਟ ਟਾਹਲੀਵਾਲਾ ਬੰਨ੍ਹ ਕੇ ਬੈਠ ਗਏ। ਪਿੰਡ ਵਿੱਚ ਬਹੁਤੇ ਗਿੱਲ ਗੋਤ ਦੇ ਜ਼ਿਮੀਦਾਰ ਹਨ ਅਤੇ ਕੁਝ ਘਰ ਸਿੱਧੂ ਤੇ ਜਵੰਧਾ ਗੋਤ ਦੇ ਵੀ ਹਨ।

ਪਿੰਡ ਦੇ ਚੜ੍ਹਦੇ ਪਾਸੇ 'ਬਾਬਾ ਰੋਡੂ' ਦੀ ਸਮਾਧ ਬਣੀ ਹੋਈ ਹੈ ਜੋ ਇਲਾਕੇ ਭਰ ਵਿੱਚ ਖਾਸ ਮਹੱਤਤਾ ਰੱਖਦੀ ਹੈ। ਇਥੇ ਸ਼ਰਾਬ ਦਾ ਚੜ੍ਹਾਵਾ ਚੜ੍ਹਦਾ ਹੈ ਅਤੇ ਲੋਕ ਸੁੱਖਾਂ ਸੁੱਖਦੇ ਹਨ। ਇਹ ਕਿਹਾ ਜਾਂਦਾ ਹੈ ਕਿ ਬਾਬਾ ਰੋਡੂ ਇੱਕ ਮਸਤ ਮਲੰਗ ਫਕੀਰ ਸੀ ਜੋ ਸ਼ਰਾਬ ਦੇ ਨਸ਼ੇ ਵਿੱਚ ਮਦਹੋਸ਼ ਤੇ ਭਗਤੀ ਵਿੱਚ ਲੀਨ ਰਹਿੰਦਾ ਸੀ। ਇਸ ਕਾਰਣ ਹੀ ਇਸ ਥਾਂ ਤੇ ਸ਼ਰਾਬ ਚੜਾਈ ਜਾਂਦੀ ਹੈ।

ਪਿੰਡ ਵਿੱਚ ਇਕ ਹੋਰ ਡੇਰਾ ਬਾਬਾ ਪੱਤਣ ਸ਼ਾਹ ਦਾ ਹੈ। ਬੈਰਾਗੀ ਸਾਧੂਆਂ ਦਾ ਡੇਰਾ ਵੀ ਪਿੰਡ ਬੱਝਣ ਸਮੇਂ ਤੋਂ ਹੀ ਚੱਲਿਆ ਆ ਰਿਹਾ ਹੈ ਜਿੱਥੇ ਉਹਨਾਂ ਦੇ ਪ੍ਰਥਮ ਗੁਰੂ ਗਿਰਧਾਰੀ ਵਾਸ ਦੀ ਸਮਾਧ ਬਣੀ ਹੋਈ ਹੈ। ਬਾਬਾ ਸੋਮ ਪ੍ਰਕਾਸ਼ ਦੀ ਝਿੜੀ ਜਿਸ ਨੂੰ ਤ੍ਰਿਵੈਣੀ ਵੀ ਕਹਿੰਦੇ ਹਨ ਪਿੰਡ ਦੇ ਉੱਤਰ ਵੱਲ ਸਥਿਤ ਹੈ ਜਿੱਥੇ ਰਹਿ ਕੇ ਉਹਨਾਂ ਨੇ 24 ਸਾਲ ਤਪੱਸਿਆ ਕੀਤੀ ਤੇ 12 ਸਾਲ ਅੰਨ ਤੇ ਕੱਪੜਾ ਤਿਆਗੀ ਰੱਖਿਆ।

 ਅਬਾਦੀ 
ਡਾਲਾ ਪਿੰਡ ਵਿੱਚ 2011 ਦੀ ਮਰਦਮਸ਼ੁਮਾਰੀ ਅਨੁਸਾਰ ਜਿੱਥੇ ਕੁੱਲ 1362 ਪਰਿਵਾਰ ਰਹਿੰਦੇ ਹਨ। ਡਾਲਾ ਪਿੰਡ ਦੀ ਆਬਾਦੀ 6933 ਹੈ ਜਿਸ ਵਿੱਚੋਂ 3680 ਪੁਰਸ਼ ਹਨ ਜਦੋਂ ਕਿ 3253 ਔਰਤਾਂ ਹਨ। ਡਾਲਾ ਪਿੰਡ ਵਿੱਚ 0-6 ਸਾਲ ਦੀ ਉਮਰ ਦੇ ਬੱਚਿਆਂ ਦੀ ਆਬਾਦੀ 812 ਹੈ ਜੋ ਕਿ ਪਿੰਡ ਦੀ ਕੁੱਲ ਆਬਾਦੀ ਦਾ 11.71% ਬਣਦੀ ਹੈ। ਡਾਲਾ ਪਿੰਡ ਦਾ ਔਸਤ ਲਿੰਗ ਅਨੁਪਾਤ 884 ਹੈ ਜੋ ਕਿ ਪੰਜਾਬ ਰਾਜ ਦੀ ਔਸਤ 895 ਤੋਂ ਘੱਟ ਹੈ। ਮਰਦਮਸ਼ੁਮਾਰੀ ਅਨੁਸਾਰ ਡਾਲਾ ਲਈ ਬਾਲ ਲਿੰਗ ਅਨੁਪਾਤ 845 ਹੈ, ਜੋ ਕਿ ਪੰਜਾਬ ਦੀ ਔਸਤ 846 ਤੋਂ ਘੱਟ ਹੈ। ਡਾਲਾ ਪਿੰਡ ਦੀ ਸਾਖਰਤਾ ਦਰ ਪੰਜਾਬ ਦੇ ਮੁਕਾਬਲੇ ਘੱਟ ਹੈ। 2011 ਵਿੱਚ, ਡਾਲਾ ਪਿੰਡ ਦੀ ਸਾਖਰਤਾ ਦਰ 69.12% ਸੀ ਜੋ ਕਿ ਪੰਜਾਬ ਦੇ 75.84% ਸੀ। ਡਾਲਾ ਵਿੱਚ ਮਰਦ ਸਾਖਰਤਾ ਦਰ 72.93% ਹੈ ਜਦੋਂ ਕਿ ਔਰਤਾਂ ਦੀ ਸਾਖਰਤਾ ਦਰ 64.84% ਸੀ। ਭਾਰਤ ਦੇ ਸੰਵਿਧਾਨ ਅਤੇ ਪੰਚਾਇਤੀ ਰਾਜ ਐਕਟ ਦੇ ਅਨੁਸਾਰ, ਡਾਲਾ ਪਿੰਡ ਦਾ ਪ੍ਰਬੰਧ ਸਰਪੰਚ (ਪਿੰਡ ਦਾ ਮੁਖੀ) ਦੁਆਰਾ ਕੀਤਾ ਜਾਂਦਾ ਹੈ ਜੋ ਪਿੰਡ ਦਾ ਚੁਣਿਆ ਹੋਇਆ ਪ੍ਰਤੀਨਿਧੀ ਹੁੰਦਾ ਹੈ। 

ਹਵਾਲੇ

ਸ਼੍ਰੇਣੀ:ਮੋਗਾ ਜ਼ਿਲ੍ਹੇ ਦੇ ਪਿੰਡ